Frederikshavn White Hawks håber på en gentagelse fra sidste år, når de i aften spiller den 7. og afgørende kvartfinale mod Rødovre i Rødovre.

White Hawks stiller i næsten stærkeste opstilling til kampen i Rødovre. Kun finske Tomi Jokinen er tvivlsom til kampen. Han døjer med en muskelskade, og har siddet udenfor de seneste kampe. Frederikshavn kommer til kampen med masser af selvtillid efter 2-0 sejren i lørdags på hjemmebane. Den sejr betyder, at stillingen nu er 3-3 i kvartfinaleserien. TV2/NORD sender direkte fra afgørelsen i vores udsendelsen tirsdag aften kl. 19.30.